**Hannað með Ásdísi**

**7 fyrstu skrefin að hanna handprjónaða flík.**

*Í upphafi skyldi endinn skoða*

1. Hugmyndavinna

Hugmyndavinna er alltaf í gangi! Þú ert alltaf med hugmyndabókina meðferðis og teiknar og skrifar. Þú teiknar og skrifar (já, viljandi endurtekið), þú tekur myndir á símann, safnar í tölvuna, gerir moodboards á Pinterest o.s.f. Safnar bókum og tímaritum, gerir úrklippubók og hvað eina sem kveikir hjá þér neista. Þannig kemur þú þér upp eigin gagnagrunni sem er ómetanlegur fjársjóður og verður með tímanum þín eigin uppspretta hugmynda.

1. Hönnunaryfirlit

Hvernig flík eða hlutur, hvaða not, fyrir hvern, hvaða ársstíð. Hvernig stíll, klassík, retro, vítt, þröngt, framúrstefnulegt. Hvaða mál, hvaða garn, hvaða smáatriði, hvaða litir. Ef það er peysa, hvernig peysa, síð eða stutt, heil, opin, hvernig kragi, hvernig ermar, hvernig stroff, er stroff, hálsmál hátt eða flegið, V eða rúnnað. Hvaða garn hentar fyrir mismunandi flíkur og velja í samræmi við það.

1. Prjónfestuprufan

Alltaf gerð fyrir garnið sem á að nota hverju sinni. Þetta er gömul tugga sem aldrei verður of oft tuggin, vísa sem skal kyrjuð í hvert sinn sem nýtt garn er valið.

1. Stærðir og snið

Skoðaðu og ráðfærðu þig við stærðartöflur. Hvað eru staðlaðar stærðir fyrir ákveðna hluti, konur, menn, börn, ungabörn osf. Formið, sniðið (sjá nr. 2), reikna út hversu víð, þröng flíkin á ad vera. Lærðu formúluna.

1. Reiknað í stærðir

Í samræmi við nr.3. Prjónfestuprufuna, og nr. 4. Stærðir og snið, þá reiknar þú út hversu margar lykkjur þú þarft fyrir hverja stærð. Lærðu formúluna.

1. Gerðu prufuflík

Gerðu prufuflík eða hlut (sjal, taska, púði, húfa, trefill, vettlingar osf.). Fáðu fleiri með þér til að prufuprjóna eftir þínum stærðarútreikningum. Gerðu og settu upp uppskrift.

1. Tilbúin handprjónuð flík og uppskrift

Tilbúin flík og uppskrift, á að selja uppskrift, fá þá vana manneskju í tækni yfirlestur, setja uppskrift upp í tölvu, fá grafískan hönnuð til að setja upp eða nota sjálf/ur forrit. Mynda tilbúinn hlut eða flík.

Þetta eru 7 atriði sem þarf að huga að **áður** en lagt er af stað í skemmtiferðina sem hönnun er. Stundum eru holur á leiðinni, snarpar beygjur og stundum rýkur hitinn upp eða það snöggkólnar.

Ef þú vilt leiðsögn hjá menntuðum hönnuði með áratuga reynslu og seldar handprjónaðar flíkur um allan heim, hafðu þá samband og komdu með mér á námskeiðið Hannað með Ásdísi.

Með bestu kveðjum

Ásdís Loftsdóttir, fatahönnuður.